EkBass/fiwiki-20250220-pages-articles huggingface dataset:
Kansalliset puolustusvoimat (Syyria)

Kansalliset puolustusvoimat (, Quwat ad-Difāʿ al-Watanī) ovat Syyrian hallinnon puolella taistelevia paikallisia puolisotilaallisia joukkoja. Nämä syntyivät, kun Syyrian sisällissota puhkesi täydessä mitassaan kesällä vuonna 2012. NDF on syyllistynyt laajaan ryöstelyyn, sieppaukseen, murhiin ja muihin tyypillisiin rikoksiin. == Historia == Alkujaan nämä olivat kansankomiteoiden vapaaehtoisia militioita, joiden tarkoitus oli puolustaa naapurustoja. Näitä syntyi kesällä 2012 kapinallisten ja hallituksen käydessä raivoisia taisteluita suurkaupungeissa. lisäksi armeija alkoi luoda näitä militioita viimeistään elokuussa 2012. Vuoden 2013 alussa Assadin hallitus yhdisti sadat paikalliset itsepuolustusjoukot NDF:ksi. NDF syntyi kesän 2012 jälkeen, jolloin kapinalliset olivat edenneet Aleppoon ja Damaskokseen ja sisällissota raivosi koko maassa. NDF syntyi Iranin ja Hizbollahin neuvojen pohjalta. Iran ja Hizbollah koulutavat NDF:än jäseniä kaupunkisissisotaan. NDF muistuttaakin Iranin Basij-militiaa. Vuonna 2013 NDF:ssä oli jopa 100 000 sotilasta. == NDF == Monet NDF:n jäsenet ovat työttömiä nuoria miehiä, jotka pitävät näitä joukkoja armeijaa kiinnostavampana. Monet kuuluvat Syyrian kansallisiin vähemmistöihin, joita ovat alaviitit, druusit, kristityt, armenialaiset jne. NDF:n taistelijat ovat mukana mm jalkaväkenä hallituksen hyökkäyksissä. NDF:t toimivat pääosin paikallisesti, joskin yksittäiset taistelijat voivat lähteä mukaan armeijan operaatioihin. == Rikokset == NDF:n jäsenillä toisin kuin armeijan sotilailla on lupa ryöstää kapinallisalueiden kodeista jne omaisuutta. NDF:ää on syytetty monista rikoksista, mm ryöstelystä, sieppauksista ja murhista myös hallituksen alueella. Syyrian hallituksenkin valvomalla alueella asukkaat valittivat, että keskushallinto ei toimi ja paikalliset mafiatyyliset jengit, myös NDF, hallitsevat aluetta. == Lähteet == Luokka: Syyrian sisällissota
Saapaskosken kanava

Saapaskosken kanava on Pielisjoessa Saapaskosken kohdalla sijaitseva kanava, joka on nykyisin pois käytöstä sen jälkeen kun Kuurnan voimalaitos valmistui vuonna 1971. Saapaskosken kanava rakennettiin 1877–1878 kapean kosken lähellä olleen Myllyniemen kannaksen poikki. Kanavan pituus oli 510 metriä ja siinä oli yksi puurakenteinen sulku, jonka pituus oli 35,6 metriä, leveys 7,7 metriä ja syvyys 2,1 metriä. Sulku muutettiin kivirakenteiseksi 1912-1913. Nykyisin kanavasta on jäljellä sulkukammio, aallonmurtaja ja kanavanvartijan talo. Kanavan sulkuportit on poistettu ja kanavassa käy voimakas virtaus. Kanavaa ei voi käyttää veneliikenteeseen, koska veneet kaatuisivat näkyvissä olevaan sulun yläportin kynnykseen. Sulun yli johti puinen silta. == Lähteet == == Aiheesta muualla == * Museovirasto, Rakennettu kulttuuriympäristö. Valtakunnallisesti merkittävät kulttuurihistorialliset ympäristöt 1993 -luettelo: Saapaskosken kanava Luokka:Eno Luokka:Joensuun kanavat Luokka:Pielisen reitin valuma-alue
Nesterinsaaren kanava

Nesterinsaaren kanava oli Pielisjoessa sijainnut kanava, joka jäi padon alle 1950-luvulla kun Kaltimon uittosulkua rakennettiin. Nesterinsaaren kanava rakennettiin 1876–1878 Pielisjoen sivuhaaraan ja se otettiin käyttöön 1879. Kanavan pituus oli 72 metriä ja sen puurakenteisen sulun pituus oli 35,6 metriä, leveys 7,7 metriä ja syvyys 2,1 metriä. Kanavasta ei nykyisin ole enää mitään jäljellä. == Lähteet == Luokka:Eno Luokka:Joensuun kanavat Luokka:Pielisen reitin valuma-alue
Häihän kanava

Häihän kanava on Pielisjoessa sijaitseva kanava joka jäi pois käytöstä vuonna 1959 kun Kaltimon uittosulku valmistui. Häihän kanava rakennettiin vuosina 1874–1876. Kanavan pituus oli 108 metriä ja sen kivirakenteisen sulun pituus oli 35,6 metriä, leveys 7,7 metriä ja syvyys 2,1 metriä. Kanava sijaitsee Pielisjoessa Häihän saaressa ja siitä on jäljellä portiton sulku ja kanavanvartijan talo. Suomen kanavat : Häihän kanava == Lähteet == Luokka:Eno Luokka:Joensuun kanavat Luokka:Pielisen reitin valuma-alue
Haapavirran kanava

Haapavirran kanava on Pielisjoessa sijaitseva kanava joka jäi pois käytöstä vuonna 1971 kun Kuurnan kanava valmistui. Haapavirran kanava rakennettiin vuosina 1882–1883 Haapavirran kosken itäpuolella olleen niemen poikki sen jälkeen kun vuonna 1879 tehty kosken perkaus ei ollut onnistunut. Kanavan pituus oli 354 metriä ja sen puurakenteisen sulun pituus oli 35,6 metriä, leveys 7,7 metriä ja syvyys 2,1 metriä. Puinen sulku muutettiin betonisuluksi 1913-1915. Kanavasta on nykyisin jäljellä portiton sulku ja kanavanvartijan talo. Vedenpinta kanavassa on nykyisin korkeammalla kuin kanavan käyttöaikana. Suomen kanavat : Häaapavirran kanava == Lähteet == Luokka:Joensuun kanavat Luokka:Pielisen reitin valuma-alue
Paiholan kanava

Paiholan kanava oli Pielisjoessa Paiholan kohdalla sijainnut kanava joka jäi veden alle vuosina 1968–1971 kun Kuurnan kanavaa rakennettiin. Paiholan kanava rakennettiin vuosina 1875–1876. Kanavan pituus oli 266 metriä ja sen puurakenteisen osittain kallioon louhitun sulun pituus oli 35,6 metriä, leveys 7,7 metriä ja syvyys 2,1 metriä. Puinen sulku muutettiin betonisuluksi 1918. Kanavasta on nykyisin jäljellä veden alle jäänyt sulku ja kanavanvartijan talo. Suomen kanavat : Paiholan kanava == Lähteet == Luokka:Joensuun kanavat Luokka:Pielisen reitin valuma-alue
Christian Fredrikson

Karl-Christian Fredrikson (s. 1964) on suomalainen yritysjohtaja, joka oli tietoturvayritys F-Secure Oyj:n toimitusjohtaja tammikuusta 2012 kesäkuuhun 2016. Hän toimi aiemmin Nokia Siemens Networksin myyntijohtajana Network Systems -liiketoimintayksikössä. Fredrikson on uransa aikana johtanut myös NSN:n Aasian alueen toimintoja sekä Operations and Business Software -yksikköä. Nokiassa Fredrikson on aloittanut vuonna 1994 ja toiminut useissa johtotehtävissä eri toimipaikoissa. Fredrikson on myös neuvottelukunnan jäsen Euroopan komission perustamassa European Cloud Partnershipissä (ECP), jonka tavoitteena on luoda julkiselle sektorille pilvipalvelu markkinoita tukemaan kestävää talouskasvua, innovaatiota ja kustannustehokkaita julkisia ja yksityisiä palveluita Euroopassa. Fredrikson on myös liikenne- ja viestintäministeriön viestintähallinnon neuvottelukunnan jäsen, sekä Remedy Entertainment Oy:n ja Finnish Information Security Cluster ry (FISC):in hallituksen jäsen. Christian Fredrikson on valmistunut diplomi-insinööriksi Åbo Akademista vuonna 1989. == Lähteet == Luokka:Suomalaiset yritysjohtajat Luokka:Nokian henkilöstö Luokka:Vuonna 1964 syntyneet Luokka:Elävät henkilöt
Aleksi Nikko

Aleksi Nikko (s. 22. heinäkuuta 1997 Vaasa) on suomalainen jääkiekkoilija, joka pelaa Mestis-joukkue Kokkolan Hermeksessä. Hän on pelipaikaltaan vasen laitahyökkääjä. Nikkoa on luonnehdittu pelityyliltään voimahyökkääjäksi ja hän pelaa melko fyysistä peliä. ==Ura== Nikko on Vaasan Sportin kasvatti. Hän oli kaudella 2014–2015 seuran B-nuorten paras pistemies B-nuorten Mestiksessä tehoilla 12+28=40. Kaudella 2015–2016 Nikko nousi Sportin SM- liigajoukkueeseen. Hän teki liigadebyyttinsä 22. lokakuuta 2015 Porin Ässiä vastaan. Nikko sai ottelussa jääaikaa 3.22 minuuttia. Ottelu jäi hänelle kauden ainoaksi SM-liigassa. Kauden 2016–2017 Nikko pelasi kokonaan Sportin A-nuorissa. Hän voitti 108 minuutillaan koko A-nuorten SM-liigan jäähypörssin, vaikka Nikko pelasi kauden aikana vain 19 runkosarjaottelua. Myös alkukauden 2017–2018 hän vietti Sportin A-nuorissa, kunnes helmikuussa 2018 seura lainasi Nikon loppukaudeksi Mestis-joukkue Kokkolan Hermekseen. Hän teki siellä kuudessa runkosarjaottelussa kaksi maalia, kuten myös neljässä karsintasarjan ottelussa. Nikko teki kaudeksi 2018–2019 vuoden mittaisen sopimuksen Hermeksen kanssa. Hänen varsinainen tulokaskautensa Mestiksessä toi 33 runkosarjaottelussa tehot 3+6=9 ja kuudessa playoff-ottelussa kaksi maalia. ==Muuta== Aleksin isoveli Joni Nikko pelaa SM-liigaa hyökkääjänä Saimaan Pallossa. Veljesten isä Anssi Nikko on pelannut jääkiekkoa hyökkääjänä alemmissa sarjoissa ja setä Jani Nikko pelasi omalla urallaan puolustajana yli 300 SM-liigaottelua.Jääkiekkolehti 9/2013 s.65 ==Tilastot== 2015–2016 Sport A-SM 43 6 8 14 32 – – – – – Sport SM-liiga 1 0 0 0 0 – – – – – 2016–2017 Sport A-SM 19 3 0 3 108 – – – – – 2017–2018 Sport A-SM 37 5 6 11 89 – – – – – Hermes Mestis 6 2 0 2 2 – – – – – 2018–2019 Hermes A-Mestis 2 1 0 1 0 – – – – – Hermes Mestis 33 3 6 9 22 6 2 0 2 16 1 kausi yhteensä SM-liiga 1 0 0 0 0 – – – – – 2 kautta yhteensä Mestis 39 5 6 11 24 6 2 0 2 16 ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1997 syntyneet Luokka:Elävät henkilöt
Brigitte Totschnig

Brigitte Habersatter (o.s. Totschnig, s. 30. elokuuta 1954 Filzmoos, Salzburg) on itävaltalainen alppihiihtäjä. Totschnig saavutti Innsbruckin olympialaisissa 1976 hopeaa syöksylaskussa 0,52 sekuntia Rosi Mittermaierille hävinneenä ja oli kuudestoista suurpujottelussa. Sapporon olympialaisissa 1972 hän oli syöksylaskussa viidestoista. Garmisch-Partenkirchenin MM-kilpailuissa 1978 hän sijoittui syöksylaskussa seitsemänneksi. Totschnig voitti syöksylaskun maailmancupin kokonaiskilpailun kausilla 1975–1976 ja 1976–1977. Alppiyhdistetyn maailmancupissa hän oli neljäs kaudella 1975–1976 ja suurpujottelun maailmancupissa viides kaudella 1976–1977. Maailmancupin kokonaiskilpailussa hän sijoittui neljänneksi kaudella 1976–1977 ja kuudenneksi kaudella 1975–1976. Totschnig voitti seitsemän maailmancupin osakilpailua syöksylaskussa ja yhden suurpujottelussa. Lisäksi hän sijoittui kaksi kertaa toiseksi ja kolme kertaa kolmanneksi. Hän voitti Itävallan- mestaruuden syöksylaskussa ja alppiyhdistetyssä 1978. Hänet valittiin Itävallan vuoden naisurheilijaksi 1976. Aktiiviuransa jälkeen hän työskenteli vuonna 1978 rakentamassaan huoneistohotellissa Filzmoosissa. == Palkintosijat maailmancupin osakilpailuissa == Päivä Kilpailupaikka Maa Laji Sijoitus 19\. joulukuuta 1972 Saalbach Itävalta syöksylasku 3. 16\. tammikuuta 1973 Grindelwald Sveitsi syöksylasku 3. 10\. joulukuuta 1975 Aprica Italia syöksylasku 1. 16\. joulukuuta 1975 Cortina d'Ampezzo Italia syöksylasku 2. 17\. joulukuuta 1975 Cortina d'Ampezzo Italia alppiyhdistetty 2. 7\. tammikuuta 1976 Meiringen Sveitsi syöksylasku 1. 12\. maaliskuuta 1976 Aspen Yhdysvallat syöksylasku 1. 11\. joulukuuta 1976 Courmayeur Italia suurpujottelu 1. 15\. joulukuuta 1976 Cortina d'Ampezzo Italia syöksylasku 3. 20\. joulukuuta 1976 Zell am See Itävalta syöksylasku 1. 21\. joulukuuta 1976 Zell am See Itävalta syöksylasku 1. 25\. tammikuuta 1977 Crans-Montana Sveitsi syöksylasku 1. 12\. maaliskuuta 1977 Heavenly Valley Yhdysvallat syöksylasku 1. == Lähteet == Luokka:Itävaltalaiset alppihiihtäjät Luokka:Itävaltalaiset olympiamitalistit Luokka:Vuonna 1954 syntyneet Luokka:Elävät henkilöt
Trollhättanin koulusurmat

Trollhättanin koulusurmat tapahtuivat, kun naamioitunut mies hyökkäsi teräasein Kronan-peruskouluun Trollhättanissa, Ruotsissa 22. lokakuuta 2015. Koulusurma oli Ruotsin historian tuhoisin, ja ensimmäinen sitten vuoden 1961, kun kungälviläisessä koulussa ammuttiin yksi ja haavoitettiin kuutta henkeä. Poliisin mukaan kyseessä oli harkittu viharikos, koska surmaaja oli valinnut koulun alueelta, jolla hän tiesi olevan suuremman määrän ulkomaalaistaustaisia asukkaita. Tapahtumat saivat alkunsa koulun pihalla ja jatkuivat koulun käytävällä. Hyökkäyksessä sai surmansa kouluavustaja, oppilas ja opettaja. Opettaja kuoli sairaalassa joulukuun alussa 2015. Lisäksi yksi oppilas loukkaantui. Surmansa saaneet ja loukkaantuneet olivat miespuolisia. Poliisi sai tiedon iskusta aamukymmenen jälkeen. Poliisin koulun käytävällä haavoittama hyökkääjä kuoli sairaalassa.}} Ruotsin poliisin mukaan kyseessä on rasistinen viharikos. Surmaaja, 21-vuotias Anton Lundin Pettersson, valitsi uhrit etnisyyden perusteella. Hänen nimissään olevan YouTube-tilin perustella käy ilmi, että hän oli kiinnostunut Hitleristä ja natsi-Saksasta ja hän suhtautui kriittisesti islamiin. == Lähteet == Luokka:Koulusurmat Luokka:Vuoden 2015 rikokset Luokka:Murhat Ruotsissa Koulusurmat
Diane von Furstenberg

Diane von Furstenberg (s. 31. joulukuuta 1946 Bryssel, Belgia) on yhdysvaltalainen muotisuunnittelija, joka tunnetaan parhaiten suunnittelemastaan kietaisumekosta. Furstenberg perusti muotiyrityksensä 1970-luvulla, ja se on nykyään maailmanlaajuinen luksusmerkki, jota myydään yli 70 maassa. Vuonna 2005 Furstenberg sai elämäntyöstään Council of Fashion Designers of American (CDFA) palkinnon. Vuonna 2015 Time nimesi hänet yhdeksi Time 100 -listan ikoneista. == Elämäkerta ja perhe == Diane Simone Michelle Halfin syntyi Brysselissä vuonna 1946. Hänen äitinsä, kreikanjuutalainen Lily Nahmias selviytyi Auschwitzin keskitysleiriltä ja meni naimisiin Belgiaan muuttaneen romanianjuutalaisen Leon Halfinin kanssa. Furstenberg kasvoi Brysselissä ja opiskeli Madridin ja Geneven yliopistoissa. Vuonna 1969 tultuaan raskaaksi Furstenburg meni naimisiin poikaystävänsä, prinssi Egon von Füsterbergin kanssa. He muuttivat New Yorkiin, missä heistä tuli vakiokasvoja seurapiireissä. Pari sai kaksi lasta ja vuonna 1972 he erosivat. Vuonna 2001 Furstenberg meni naimisiin jo vuosikymmeniä tuntemansa mediamogulin Barry Dillerin kanssa. == Muotiura == 1970-luvun alkupuolella Furstenbergin suunnittelema mekko näytettiin Vogue-lehdessä, mikä auttoi hänen uransa alulleen. Edullisesta kietaisumekosta tuli symboli vuosikymmenen naisten vapautumiselle. Vuonna 1976 Furstenberg oli Newsweek-lehden kannessa, ja lehdessä häntä verrattiin Coco Chaneliin. Vuonna 1979 Furstenbergin tuotteiden myynti oli jo 150 miljoonaa dollaria. 1990-luvulla Furstenberg palasi muotibisnekseen. Vuonna 1992 hänen Silk Assets -asustelinjastoaan myytiin ostoskanava QVC:lla, ensimmäisen tunnin aikana yli miljoonalla dollarilla. 1990-luvun lopulla hän palasi mekkojen suunnitteluun, ja kietaisumekot löysivät uuden ostajakunnan nuoremmista naisista. Yrityksen omistavat Furstenberg, hänen kaksi lastaan sekä aviomiehensä Diller. Vuonna 2015 Forbes arvioi Furstenbergin osuuden arvoksi 450 miljoonaa dollaria. Vuonna 2005 Furstenberg sai Council of Fashion Designers of America -organisaation Lifetime Achievement Award -palkinnon. Hänen suunnittelemiaan vaatteita ovat käyttäneet muun muassa Michelle Obama ja Cambridgen herttuatar Catherine. Furstenbergin ja hänen miehensä Diller-von Furstenberg Family Foundation jakaa avustuksia hyväntekeväisyyteen. == Lähteet == Luokka:Vuonna 1946 syntyneet Luokka:Elävät henkilöt Luokka:Yhdysvaltalaiset muotisuunnittelijat Luokka:Vaatemerkit
Patrick Reimer

Patrick Reimer (s. 10. joulukuuta 1982 Mindelheim) on saksalainen jääkiekkoilija, joka pelaa Saksan DEL-liigan Thomas Sabo Ice Tigers -joukkueessa. Reimer on pelannut urallaan myös Düsseldorfer EG:ssä. Hän on edustanut Saksaa lukuisissa arvokisoissa ja oli voittamassa olympiahopeaa Pyeongchangissa 2018. Reimer on nopea pelaaja, jolla on hyvä veto ja hyvät kiekolliset taidot; hänen heikkouksiaan ovat puolustaminen ja fyysisyys. Luokka:Saksalaiset jääkiekkoilijat Luokka:Vuonna 1982 syntyneet Luokka:Elävät henkilöt
HMS Devastation (1871)

HMS Devastation oli Britannian kuninkaallisen laivaston vuonna 1871 vesillelaskettu Devastation-luokan ironcladtaistelulaiva. == Valmistus == Alus tilattiin Portsmouthin telakalta ja sen köli laskettiin 12. marraskuuta 1869. Alus laskettiin vesille 12. heinäkuuta 1871 ja se valmistui 19. huhtikuuta 1873.Gardiner, Robert s. 23 == Palvelus == Alus myytiin romutettavaksi toukokuussa 1908. == Lähteet == * * * === Viitteet === Luokka:Devastation- luokan taistelulaivat Luokka:Portsmouthin telakan valmistamat alukset
HMS Thunderer (1872)

HMS Thunderer oli Britannian kuninkaallisen laivaston vuonna 1872 vesillelaskettu Devastation-luokan ironcladtaistelulaiva. == Valmistus == Alus tilattiin Pembroken telakalta ja sen köli laskettiin 26. kesäkuuta 1869. Alus laskettiin vesille 25. maaliskuuta 1872 ja se valmistui 26. toukokuuta 1877.Gardiner, Robert s. 23 == Palvelus == Alus poistettiin palveluksesta ja se myytiin romutettavaksi heinäkuussa 1909 Inverkeithingiin T. W. Wardille. == Lähteet == * * * === Viitteet === Luokka:Devastation-luokan taistelulaivat
Atte Mäkinen

Atte Mäkinen -nimisiä henkilöitä ovat: * Atte Mäkinen (s. 1995), suomalainen jääkiekkopuolustaja * Atte Mäkinen (s. 1996), suomalainen jääkiekkohyökkääjä
HMS Colossus (1882)

HMS Colossus oli Britannian kuninkaallisen laivaston vuonna 1882 vesillelaskettu Colossus-luokan ironclad-taistelulaiva. == Valmistus == Alus tilattiin Portsmouthin telakalta, missä köli laskettiin 6. kesäkuuta 1879. Alus laskettiin vesille 21. maaliskuuta 1882 ja se valmistui 31. lokakuuta 1886.Gardiner, Robert s. 27 == Palvelus == Alus myytiin romutettavaksi vuonna 1908. == Lähteet == * * * === Viitteet === Luokka:Colossus-luokan taistelulaivat (1882) Luokka:Portsmouthin telakan valmistamat alukset
Honkajoki (täsmennyssivu)

Honkajoki voi tarkoittaa ainakin seuraavia: *Honkajoki, entinen kunta Suomessa *Honkajoki, kierrätysyritys *Aarne Honkajoki, fiktiivinen henkilö Tuntemattomassa sotilaassa.
HMS Edinburgh (1882)

HMS Edinburgh oli Britannian kuninkaallisen laivaston vuonna 1882 vesillelaskettu Colossus-luokan ironclad-taistelulaiva. == Valmistus == Alus tilattiin Pembroken telakalta, missä köli laskettiin 20. maaliskuuta 1879. Alus laskettiin vesille 18. maaliskuuta 1882 ja se valmistui 8. heinäkuuta 1887.Gardiner, Robert s. 27 == Palvelus == Alus myytiin romutettavaksi vuonna 1910. == Lähteet == * * * === Viitteet === Luokka:Colossus-luokan taistelulaivat (1882)
Stefan Żeromski

Stefan Żeromski (1864 Strawczyn – 1925 Varsova, Puola) oli marxilaisuudesta vaikutteita saanut puolalainen kirjailijaIso tietosanakirja, osa 15, palsta 1282, Otava 1939. Hän kirjoitti talonpoikien, työläisten ja älymystön elämästä sekä porvarillisen yhteiskunnan sosiaalisista vastakkaisuuksistaFactum, osa 8, s. 252–253, Weilin+Göös 2005 Hän toimi kirjastonhoitajana Varsovassa, muutti sitten ulkomaille, mutta ensimmäisen maailmansodan alkaessa palasi kotimaahan. Hän osallistui myös Puolan valtiolliseen elämäänIso tietosanakirja, osa 15 Otava 1939, palsta 1282. Häntä on pidetty yhtenä Puolan kirjallisuuden kriittisen realismin etevimmistä edustajista. Żeromski toimi 1889–1892 kotiseudullaan opettajana ja oleili 1892–1896 Sveitsissä. Puolaan palattuaan hän toimi kirjastonhoitajana ja vuodesta 1904 vapaana kirjailijana. Kaksi kertaa hänet vangittiin. Vuonna 1900 ilmestyneessä teoksessa Ludzie bezdomni hän aloitti kauden, jossa realismiin tulee symbolismin ja ekspressionismin sävyjä. Hänen merkittävin romaaninsa on 1904 ilmestynyt Popioły, jossa hän enteilee Puolan kansan uudelleen syntymistä ja maan itsenäisyyttä. ==Suomennettu tuotanto== * Elämän hurma (Uroda życia), suom. Jalo Kalima, Helsinki: Otava 1924 ;Novelleja * Kärsimys, novelli, suom. Antti Tiittanen. Väinämöinen 1926: no 4 s. 64–65, kirjailijan esittely s. 63–64 Verkossa Tekijänimellä Stefan Žeromski teoksessa: Slaavilaisen kirjallisuuden kultainen kirja, toim. V. K. Trast, WSOY 1936 * Korpit, varikset nokkivat meidät * Kun kaupunki kuolee: katkelma teoksesta Popioly Teoksessa Valkoinen kotka: puolalaisia novelleja, suom. ja toim. Reino Silvanto. Jyväskylä: Gummerus 1937 * Jumalansa luo * Tabu == Lähteet == == Aiheesta muualla == Luokka:Puolalaiset kirjailijat Luokka:Vuonna 1864 syntyneet Luokka:Vuonna 1925 kuolleet
Baabel (albumi)

Baabel on Scandinavian Music Groupin 16. lokakuuta 2015 julkaistu järjestyksessään kahdeksas studioalbumi. Albumi julkaistiin CD:nä, LP:nä ja digitaalisesti. Albumi on sijoittunut Suomen viralliselle albumilistalle kolmeksi viikoksi, ja sen paras sijoitus oli 11:s. == Kappaleet == Kappaleet on säveltänyt Joel Melasniemi ja sanoittanut Terhi Kokkonen. == Singlet == * ”Suurin rakkaus” (maaliskuu 2015) * ”Frank & Claire” (lokakuu 2015) == Arvostelut == * Desibeli.net: * Mesta.net: myönteinen * Nousu.net: Vieraantunut * Soundi: == Lähteet == Luokka:Scandinavian Music Groupin albumit Luokka:Vuoden 2015 albumit
HMS Collingwood (1882)

HMS Collingwood oli Britannian kuninkaallisen laivaston vuonna 1882 vesillelaskettu Admiral-luokan pre-dreadnought-taistelulaiva. == Valmistus == Alus tilattiin vuonna 1880Lyon, David & Winfield, Rif s. 258 Pembroken telakalta ja sen köli laskettiin 12. heinäkuuta 1880. Alus laskettiin vesille 22. marraskuuta 1882 ja se valmistui heinäkuussa 1887.Gardiner, Robert s. 29 == Palvelus == Alus siirrettiin rannikkopuolustukseen vuonna 1897 ja se sijoitettiin vuonna 1903 reserviin. Alus myytiin romutettavaksi 11. toukokuuta 1909 Hughes Bolckowille Dunstoniin. == Lähteet == * * * === Viitteet === Luokka:Admiral-luokan taistelulaivat
Mark Murphy

Mark Howe Murphy (14. maaliskuuta 1932https://www.allmusic.com/artist/mark- murphy-mn0000244552/biography Syracuse, New York, Yhdysvallat – 22. lokakuuta 2015 Englewood, New Jersey, Yhdysvallat) oli yhdysvaltalainen jazzlaulaja. Hän teki 40 albumia, myös suomalaisen jazz-yhtyeen Five Corners Quintetin kanssa ja esiintyi vuonna 2005 yhtyeen kanssa Flow-festivaalilla. Hänen esikoislevynsä oli vuonna 1956 ilmestynyt Meet Mark Murphy. Down Beatin lukijat äänestivät hänet useita kertoja vuoden parhaaksi mieslaulajaksi. ==Lähteet== Luokka:Yhdysvaltalaiset jazzlaulajat Luokka:Vuonna 1932 syntyneet Luokka:Vuonna 2015 kuolleet
HMS Anson (1886)

HMS Anson oli Britannian kuninkaallisen laivaston vuonna 1886 vesillelaskettu Admiral-luokan pre-dreadnought-taistelulaiva. == Valmistus == Alus tilattiin 1883Lyon, David & Winfield, Rif s. 259 Pembroken telakalta ja sen köli laskettiin 24. huhtikuuta 1883. Alus laskettiin vesille 17. helmikuuta 1886 ja se valmistui toukokuussa 1889.Gardiner, Robert s. 29 == Palvelus == Alus myytiin romutettavaksi vuonna 1909. == Lähteet == * * * === Viitteet === Luokka:Admiral-luokan taistelulaivat
HMS Howe (1815)

HMS Howe oli Britannian kuninkaallisen laivaston 120-tykkinen Nelson-luokan ensimmäisen luokan linjalaiva. == Valmistus == Alus tilattiin 15. tammikuuta 1806 Chathamin telakalta, missä köli laskettiin kesäkuussa 1808. Se laskettiin vesille 28. maaliskuuta 1815, jolloin se siirrettiin reserviin. Tilauskustannukset olivat 98 105 puntaa. Havaittujen ongelmien korjaamiseen käytettiin syyskuusta 1823 huhtikuuhun 1824 Sheernessin telakalla 10 520 puntaa ja Chathamin telakalla lokakuusta 1832 heinäkuuhun 1833 5 142 puntaa.Winfield, Rif 1793–1817 s. 12 == Palvelus == Alus otettiin palvelukseen elokuussa 1835 ensimmäisenä päällikkönään Alexander Ellice ja varustettiin heinäkuusta 1835 heinäkuuhun 1836 lippulaivaksi Sheernessissä 10 109 punnalla, minkä jälkeen alus oli Noren lippulaivana syyskuuhun 1840. Alus siirrettiin elokuussa 1840 Sheernessiin varustettavaksi meripalvelukseen ja valmistui lokakuussa Välimeren laivaston lippulaivaksi 5 603 punnalla. Alus siirrettiin heinäkuussa 1843 reserviin Sheernessissä, missä se siirrettiin lokakuussa telakalle. Aluksen kunnostus maksoi 4 749 puntaa. Se vapautui telakalta tammikuussa 1844 ja jatkoi reservissä. Alus oli maaliskuusta toukokuuhun 1847 telakalla varustettavaksi meripalvelukseen, mikä maksoi 16 044 puntaa. Se varustettiin lokakuussa sopivaksi edustamaan hallitsijaparia Madeiralla, mikä maksoi 3 042 puntaa. Kesäkuusta 1848 alus oli Välimeren laivastossa, kunnes se siirrettiin heinäkuussa 1850 Sheernessissä reserviin. Alus poistettiin palveluksesta 1853 ja myytiin romutettavaksi 23. helmikuuta 1854. ==Lähteet== * === Viitteet === Luokka:Nelson-luokan linjalaivat
HMS Howe (1860)

HMS Howe oli Britannian Kuninkaallisen laivaston vuonna 1860 vesillelaskettu Victoria-luokan 121-tykkinen potkurilla varustettu höyrykäyttöinen ensimmäisen luokan linjalaiva. == Valmistus == Alus tilattiin 3. huhtikuuta 1854 Pembroken telakalta ja Amiraliteetti nimesi aluksen 5. tammikuuta 1855. Köli laskettiin 10. maaliskuuta 1856 ja alus laskettiin vesille 7. maaliskuuta 1860. Alus valmistui 16. elokuuta 1860 Devonportin telakalla.Winfield, Rif s. 22 == Palvelus == Alus nimettiin 3. joulukuuta 1885 HMS Bulwarkiksi ja edelleen 27. syyskuuta 1886 HMS Impregnableksi. Aluksen nimi palautettiin Bulwarkiksi joulukuussa 1919 ja se myytiin romutettavaksi 18. helmikuuta 1921. ==Lähteet== * === Viitteet === Luokka:Victoria-luokan linjalaivat
25 (Adelen albumi)

25 on englantilaisen laulaja-lauluntekijä Adelen kolmas studioalbumi. Se julkaistiin XL Recordingsin kautta 20. marraskuuta 2015. Albumin ensimmäinen single ”Hello” julkaistiin 23. lokakuuta 2015. ==Myynti== Albumi oli kaupallinen menestys, ja sitä myytiin esimerkiksi Yhdysvalloissa 2,3 miljoonaa kappaletta kolmessa päivässä. Ensimmäisen viikon aikana sitä myytiin Yhdysvalloissa 3,38 miljoonaa albumia ja yhteensä 3,48 miljoonaa albumiyksikköä, johon on laskettu 96 000 yksittäistä kappalelatausta sekä 8 000 suoratoistoyksikköä. Kaikki suoratoistoyksiköt tulivat kappaleen ”Hello” kuuntelusta. Kyseessä on suurin viikkomyynti albumille sen jälkeen, kun Nielsen Music aloitti musiikkiostojen tilastoinnin vuonna 1991. Edellisen ennätyksen tehnyttä levyä, ’N Syncin No Strings Attached -albumia (2000) myytiin viikossa 2,42 miljoonaa kappaletta. Suomessa albumi nousi virallisen albumilistan ensimmäiselle sijalle, ja pysyi listaykkösenä 7 viikkoa. ==Vastaanotto== ===Plagiointisyyte=== Kappaleen ”Million Years Ago” on väitetty olevan plagiaatti kurdilaulaja Külten Kayan kappaleesta ”Acılara Tutunmak”. Adelen edustaja ei vastannut syytöksiin. == Kappaleet == === Target & Japanin bonuskappaleet === == Arvostelut == * Metacritic: 75/100Metacritic aggregate * Allmusic: Allmusic review * Entertainment Weekly: A–Entertainment Weekly * Pitchfork Media: 7.3/10Pitchfork Media * Rolling Stone: Rolling Stone * Soundi: Adele: 25 Viitattu 30.12.2022. ==Lähteet== Luokka:Vuoden 2015 albumit Luokka:Adelen albumit Luokka:Grammy-palkitut albumit
Sakari Kiuru (valokuvaaja)

Antti Sakari Kiuru (s. 18. syyskuuta 1961 Jämsänkoski) on suomalainen valokuvataiteilija ja kirjailija. Vuonna 1989 Kiuru voitti ensimmäisen, vuoden 1988 Fotofinlandia-kilpailun pääpalkinnon ja hän oli Fotofinlandiakilpailun finalistien joukossa myös 1994. Hän on erikoistunut museovalokuvaukseen ja ollut mukana useissa valokuvanäyttelyissä sekä Suomessa että ulkomailla.Sakari Kiuru. Elisa-kirja. Kiurun dokumenttivalokuvia on mm. Helsingin kaupunginmuseon kuvakokoelmassa, Museoviraston kuvakokoelmassa ja Raahen museon kuvakokoelmissa. Hänen valokuvataidettaan on Raahen kaupungin, Suomen valokuvataiteen museon, Suomen valtion ja Suomen taideyhdistyksen kokoelmissa sekä Kuntsin modernin taiteen museossa, Lars Swanljungin kokoelmassa. Lisäksi teoksia on yksityiskokoelmissa. == Teokset == *2014 Kuoleman sukua, Myllylahti *2020 Murheiden maa, Myllylahti *2023 Putoamisen pelko, Myllylahti *2025 Toinen tekijä, Myllylahti ==Lähteet == == Aiheesta muualla == *Kiuru Sakari, kirjailijahaastattelu. Myllylahti. Luokka:Suomalaiset valokuvaajat Luokka:Suomalaiset kirjailijat Luokka:Vuonna 1961 syntyneet Luokka:Elävät henkilöt
Väkäleuka

thumb|275px|Lehden nimiö vuodelta 1910. Väkäleuka oli Ontarion Port Arthurissa vuosina 1908–1915 ilmestynyt kanadansuomalainen sosialistinen pilalehti. Työkansa-sanomalehden kustannusyhtiön julkaisema Väkäleuka oli luonteeltaan poliittinen pilalehti, jonka pilakuvat, satiiriset runot, vitsit ja kertomukset kohdistuivat kapitalisteihin, valtiovaltaan, kirkkoon ja perinteisiin arvoihin. Aluksi kuukausittain ja vuodesta 1910 lähtien kahdesti kuukaudessa ilmestyneen lehden levikki kohosi vuoden 1912 alussa 2 500:aan ja seuraavana vuonna 6 000 kappaleeseen. Väkäleukaa luettiin alusta lähtien myös Yhdysvalloissa. Vuonna 1911 sille syntyi kilpailija, Työmiehen julkaisema Lapatossu. Työkansan päätoimittaja Moses Hahl onnistui värväämään Lapatossun toimittajan ja pilapiirtäjän Kaarlo Suvannon omaan pilalehteensä. Syksyllä 1912 Väkäleukaa ja Suvantoa vastaan tehtiin ilmianto uskontoa ja kirkkoa loukkaavan kuvituksen takia, mutta juttu jäi vaille seuraamuksia. Viimeistään vuoden 1914 keväällä Suvanto palasi Lapatossun toimittajaksi, minkä jälkeen Väkäleukaa toimitti Kalle Rissanen. Lehti lakkasi Työkansan julkaisuyhtiön tehtyä konkurssin vuonna 1915. ==Lähteet== ==Aiheesta muualla== * Väkäleuka digitoituna kansalliskirjastossa Luokka:Kanadansuomalaiset aikakauslehdet Luokka:Pilalehdet
Perfluori-isobuteeni

Perfluori-isobuteeni (C4F8) on alkeeneihin kuuluva fluorattu orgaaninen yhdiste. Yhdiste on hyvin myrkyllinen ja myrkytyksen oireet ovat samankaltaiset fosgeenin aiheuttaman myrkytyksen kanssa. ==Ominaisuudet== Perfluori-isobuteeni on huoneenlämpötilassa väritöntä kaasua. Yhdiste ei liukene veteen, mutta liukenee eräisiin orgaanisiin liuottimiin kuten dietyylieetteriin, asetoniin ja asetonitriiliin. Aine on hyvin elektrofiilinen ja reagoi monien nukleofiilien kanssa nukleofiilisella substituutiolla, jossa jokin fluoriatomeista korvautuu nukleofiilillaGünter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick: Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 23.10.2015. Perfluori- isobuteenin suuri myrkyllisyys johtuu osittain tästä ominaisuudesta, sillä se reagoi tällä tavoin solujen antioksidanttien kanssa ja muodostaa additiotuotteen tärkeän antioksidantin glutationin kanssa. Perfluori- isobuteeni on yksi myrkyllisimmistä fluoratuista orgaanisista yhdisteistä ja se on fosgeeniin verrattuna 10 kertaa myrkyllisempää. Yhdiste vaurioittaa munuaisia ja keuhkoja aiheuttaen keuhkoödeeman, joka voi johtaa jopa kuolemaan. Viitattu 23,10,2015 ==Valmistus ja käyttö== Perfluori-isobuteenia voidaan valmistaa kuumentamalla heksafluoripropeenia tai perfluorisyklobutaania noin 700 °C:n lämpötilaan tai poistamalla klooria 1,2-dikloori-2-trifluorimetyyli-1,1,3,3,3-pentafluoripropaanista sinkin avulla. Yhdistettä muodostuu myös tetrafluorieteenin valmistuksen yhteydessä sivutuotteena ja polytetrafluorieteenin palaessa tai kuumentuessa voimakkaasti ja voi aiheuttaa niin kutsuttua polymeerihöyrykuumetta. Perfluori-isobuteenia voidaan käyttää heksafluori-isobuteenin valmistukseen. ==Lähteet== Luokka:Alkeenit Luokka:Organohalidit Luokka:Fluoriyhdisteet
HMS Royal Sovereign (1857)

HMS Royal Sovereign oli Britannian kuninkaallisen laivaston Duke of Wellington -luokan 121-tykkinen potkurilla varustettu höyrykäyttöinen ensimmäisen luokan linjalaiva. == Valmistus == Alus tilattiin Portsmouthin telakalta, missä köli laskettiin 17. joulukuuta 1849. Höyrykoneiden ja potkureiden yleistyessä alus määrättiin 23. kesäkuuta 1854 muutettavaksi 131-tykkiseksi potkurialukseksi, mikä aloitettiin 25. tammikuuta 1855. Alus laskettiin vesille 25. huhtikuuta 1857 ja valmistui heinäkuussa 1857, jolloin se sijoitettiin reserviin.Winfield, Rif s. 20 == Muutostyöt == Oltuaan vuosia reservissä alus päätettiin 4. huhtikuuta 1862 muuttaa kokeelliseksi kapteeni Cowper Colesin suunnittelemien tornien alustaksi. Muutostyöt saatiin päätökseen 20. elokuuta 1864, jolloin alus oli ensimmäinen tykkitornein varustettu brittiläinen sotalaiva ja samalla ainoa puurunkoinen tornein varustettu alus. Aluksen runko sahattiin alimman kannen tasolta, jolloin laitojen korkeus laski reiluun kahteen metriin. Runkoa ja kantta vahvistettiin tornien painon ja tykkien käytön vaatimusten mukaisiksi. Rakennustöiden edistyessä todettiin sahauksen tapahtuneen liian alhaalta ja laitoja jouduttiin korottamaan. Suunnitelman mukaan alukselle piti tulla viisi tornia, joissa kussakin joko yksi 100 naulan SB -tykki tai kaksi 68 naulan SB -tykkiä. Suunnitelma kuitenkin muutettiin nelitorniseksi, jossa oli yksi kaksi tykkinen (167 t) ja kolme yksitykkistä (á 150 t) tornia. Kaikki tykit olivat 10,5 tuuman SB tykkejä, jotka vaihdettiin 1867 yhdeksän tuuman MLR -tykkeihin. == Palvelus == Alus otettiin 7. heinäkuuta 1864 palvelukseen Portsmouthissa ensimmäisenä päällikkönään Sherard Osborn ja sijoitettiin Kanaalin laivastoon. Aluksella testattiin tornien toimivuutta. Se poistettiin palveluksesta lokakuussa 1866 ja sijoitettiin reserviin, mistä se palautettiin palvelukseen heinäkuussa 1867 laivastokatselmukseen. Tämän jälkeen alus oli laivaston tykistökoulutuskeskuksessa HMS Excellent koululaivana, kunnes HMS Glatton korvasi sen vuonna 1873. Alus siirrettiin reserviin ja myytiin toukokuussa 1885 romutettavaksi. ==Lähteet== * === Viitteet === Luokka:Duke of Wellington -luokan linjalaivat
Etenee Records

Etenee Records on vuonna 2014 perustettu suomalainen levy-yhtiö. Yhtiö on Warner Music Finlandin alalevymerkki, ja sitä johtaa DJPP-taiteilijanimellä tunnettu Perttu Mäkelä. Yhtiön kiinnittämiä artisteja ovat Aksel Kankaanranta, ANI, costee, Figaro, Isaac Sene, Mouhous, Överi, Raappana, Saimaa, STIG, Vesala, Vesta ja Yön Polte. == Lähteet == Luokka:Suomalaiset levy-yhtiöt
Valkorintapeukaloinen

Valkorintapeukaloinen (Pheugopedius fasciatoventris) on peukaloisten heimoon kuuluva varpuslintu. ==Levinneisyys== Valkorintapeukaloista tavataan Kolumbiassa, Costa Ricassa ja Panamassa, ja sen levinneisyysalueen pinta-ala on noin 242 000 km2. Lajia on kuvattu melko yleiseksi, ja se on luokiteltu elinvoimaiseksi. Sen kuitenkin arvellaan olevan vähenemässä elinympäristöjen tuhoutumisen vuoksi. ==Lähteet== Luokka:Peukaloiset
Ecuadorinpeukaloinen

Ecuadorinpeukaloinen (Pheugopedius euophrys) on peukaloisten heimoon kuuluva varpuslintu. ==Levinneisyys== Ecuadorinpeukaloista tavataan Kolumbiassa, Ecuadorissa ja Perussa, ja sen levinneisyysalueen pinta-ala on noin 50 300 km2. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Peukaloiset
Inkapeukaloinen

Inkapeukaloinen (Pheugopedius eisenmanni) on peukaloisten heimoon kuuluva varpuslintu. ==Levinneisyys== Inkapeukaloista tavataan Perussa, ja sen levinneisyysalueen pinta-ala on noin 18 000 km2. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Peukaloiset
Manuel Ruiz Zorrilla

thumb|Manuel Ruiz Zorrilla, Cosme Algarra y Hurtadon maalaama muotokuva vuodelta 1869. Manuel Ruiz Zorrilla (22. maaliskuuta 1834 Burgo de Osma – 13. kesäkuuta 1895 Burgos)Nordisk familjebok (1922), s. 860–861 Runeberg.org. Viitattu 22.10.2015. oli espanjalainen poliitikko, joka toimi Espanjan pääministerinä vuosina 1871 ja 1872–1873. Zorrilla oli koulutukseltaan lakimies. Hänet valittiin vuonna 1856 ensi kerran cortesiin, jossa hän liittyi edistyksellisiin. Osallistuttuaan epäonnistuneeseen kansannousuun kesäkuussa 1866 hän joutui pakenemaan Ranskaan. Vuoden 1868 vallankumouksen jälkeen hänestä tuli väliaikaisen hallituksen yleisten töiden ministeri ja kesäkuussa 1869 oikeusministeri. Tammikuussa 1870 hänet valittiin cortesin puhemieheksi. Zorrilla tuki Aostan herttua Amadeusta Espanjan uudeksi kuninkaaksi ja johti espanjalaista valtuuskuntaa, joka kävi Firenzessä tarjoamassa tälle Espanjan kruunua. Amadeuksen tultua kuninkaaksi vuoden 1871 alussa Zorrilla nimitettiin opetusministeriksi. Hän toimi myös pääministerinä heinäkuusta lokakuuhun 1871 ja uudelleen kesäkuusta 1872 helmikuuhun 1873. Kuningas Alfonso XII:n noustua valtaistuimelle vuonna 1875 Zorrilla joutui lähtemään maanpakoon tasavaltalaisten esiintymistensä vuoksi. Tämän jälkeen hän toimi vuosien ajan Espanjan tasavaltalaisten johtavana äänitorvena, pääasiassa Ranskasta käsin. Hänet tuomittiin poissaolevana kuolemaan osallisuudestaan vuonna 1884 puhjenneeseen sotilaskapinaan. Vuonna 1894 hänet armahdettiin ja hän palasi Espanjaan, jossa kuoli jo seuraavana vuonna. ==Lähteet== Luokka:Espanjan pääministerit Luokka:Oikeusministerit Luokka:Opetusministerit Luokka:Vuonna 1834 syntyneet Luokka:Vuonna 1895 kuolleet
Willys Go Devil -moottori

Willys L134, lempinimeltään Go Devil on Willys-Overland Motorsin vuosina 1937 - 1952 valmistama nestejäähdytteinen, nelisylinterinen rivimoottori. Moottorin kenties tunnetuin käyttösovellus oli II maailmansodan aikana liittoutuneiden joukkojen käyttöön toimitetun Willys MB -auton voimanlähteenä. Moottori oli käytössä Willysin valmistamissa ajoneuvoissa jo vuodesta 1937 lähtien ja yhtiö valmisti viimeiset tällä moottorilla varustetut autonsa vuonna 1952. Lisenssivalmisteena moottori oli käytössä vuoteen 1966 saakka.Hotchkiss Jeep story == Historia == Vuonna 1940 Willys-Overland -yhtiö valmisti kaksi nelivetoista Willys Quad -nimistä, kevyen tiedustelu- ja komentoauton prototyyppiä, osallistuakseen niillä Yhdysvaltain armeijan järjestämään suunnittelukilpailuun. Prototyyppien voimanlähteenä toimi yhtiön melko tuore L134-sivuventtiilimoottori ja tämä osoittautui oivaksi ratkaisuksi. Vaikka Willysin tyhjäpaino ylitti asetetut rajat, sen moottorin suorituskyky peittosi muiden kilpailuun osallistuneiden valmistajien vastaavat, ja tämä käänsi tilanteen Willysin eduksi.Jeeptech.com - Jeep Engine: Go Devil 134Steven J Zaloga, Jeeps 1941-45, Osprey Publishing 2011, ISBN 9781780961477David Doyle, Standard Catalog of U.S. Military Vehicles - 2nd Edition, sivu 28, Krause Publications 2011, ISBN 9781440225727 Moottorin suunnittelusta vastasi Willysin silloinen pääinsinööri Delmar "Barney" Roos. Hänen lähtökohtanaan oli Willysin 48-hevosvoimainen henkilöauton moottori, jota hän muokkasi sekä rakenteeltaan kestävämmäksi että tehokkaammaksi. Hänen suunnitelmillaan moottorin tehoksi nostettiin 60 SAE-hevosvoimaa @ 4000 rpm ja vääntömomentiksi 105 lb·ft (142 Nm) @ 2000 rpm. Nämä molemmat arvot ylittivät armeijan asettamat arvot reilusti.Steve Statham, Jeep Color History, MotorBooks International, ISBN 9781610590556Michael Green, Humvee at War, Zenith Imprint, ISBN 9781610607216 Vuodesta 1950 alkaen L134-moottoria alettiin korvata Willys Hurricane sekaventtiilimoottorilla. == Käyttösovellukset == *1937–1942 Willys Americar *1941–1945 Willys MB *1944–1945 Jeep CJ-2 *1945–1949 Jeep CJ-2A *1946–1950 Willys Jeep Station Wagon, jossa moottorin teho oli 63 hv (SAE)Jim Allen, Jeep Collector's Library, MotorBooks International, ISBN 9781610590549 *1949–1953 Jeep CJ-3A *1948–1950 Jeep Jeepster *1950–1952 Willys M38 *1952–1954 IAME Rastrojero *1956–1965 Hotchkiss M201, valmistettiin Willysin lisenssillä == Aiheesta muualla == * Willys Go Devil -videoita == Lähteet == G
Al-Qa’im

Qaim eli al-Qa’im (tai al-Qaim, al-Ka’im, al-Kaim; ) on rajakaupunki Länsi- Irakin Anbarin maakunnassa, Eufratjoen etelärannalla, Syyrian rajalla. Maakuntakeskus Ramadi sijaitsee kaupungista on linnuntietä 239 kilometriä ja pääkaupunki Bagdad 336 kilometriä itäkaakkoon. Rajakaupunki on yksi kolmesta virallisesta Irakin ja Syyrian välisistä maanteiden rajanylityspisteistä ja on strategisesti tärkeä. Kaupungissa on sementtitehdas ja sinne johtaa myös rautatie. Kaupungin etelälaidalla on 317,9 metriä korkea Husaiban televisiolähetinmasto.Husaibah TV Mast emporis.com, Al-Qaimin piirikunnassa viljellään maata Eufratin varrella, ja seudun maaperää on kuvattu ravinteikkaaksi. Qaimin kaupunki on Anbarin maakunnan Qaimin piirikunnan hallintokeskus. Vuoden 2014 tammikuussa Qaimin piirikunnassa arvioitiin asuvan 10 prosenttia koko maakunnan väestöstä (1,482 milj. as.) eli noin 150 000 ihmistä. Samaan piirikuntaan kuuluva Karabilan kaupunki on kasvanut kiinni al- Qaimin taajaman itäosaan. Qaimin seudun fosfaattikaivoksen yhteyteen rakennettu, vuonna 1984 toimintansa aloittanut lannoitetehdas teki Irakin omavaraiseksi lannoitteiden osalta. Osa lannoitetehtaan tuotannosta vietiin ulkomaille. Yhdysvaltojen mukaan osa laitoksesta muutettiin sittemmin uraanin rikastuslaitokseksi ja laitoksen vuosina 1984–1990 rikastamaa uraania käytettiin Irakin ydinaseohjelmassa. Persianlahden sodan aikana vuonna 1991 uraanin rikastuslaitos tuhottiin. Irakin sodan aikana kaupunki oli raskaiden taistelujen kohteena keväällä 2005 sen jälkeen, kun joukko asemiehiä oli ensin pakottanut kaupungin poliisijoukot jättämään kaupungin. Kesäkuussa 2014 ääri- islamistisen Isisin taistelijat ottivat kaupungin hallintaansa. Muutamaa päivää aiemmin Syyrian puolelta tulleet Vapaan Syyrian armeija ja al-Nusran rintama olivat vallanneet kaupungin Irakin hallinnolta. Väkivaltaisuuksien johdosta monet seudun asukkaista ovat paenneet kotiseudultaan. Isisiä vastaan taistellessaan Yhdysvaltain johtamien Nato-maiden liittouma on tehnyt monia ilmaiskuja Qaimin seudulle. Irakin armeija uutisoi vallanneensa al-Qaimin 3. marraskuuta 2017. Kaupunki oli viimeinen Isisin hallitsema Syyrian ja Irakin välinen rajanylityspaikka. Defense.gov News Photo 041110-M-5882G-025.jpg|Yhdysvaltain armeijan helikoptereita ja sen miehittäjäjoukkoja Irakin sodan aikana. == Lähteet == ==Aiheesta muualla== *ISIS kills 52 men in Iraq (9.4.2015) (cnn.com) *Air strike kills 17 Islamic State militants, Baghdadi said nearby (26.2.2015) (reuters.com) *Iraq: Airstrike against an ISIL Weapons Production Facility, Jan. 23, near Al Qaim, Iraq (16.2.2015) (liveleak.com) *Fate of ‘critically wounded’ ISIS chief unclear (8.11.2014) (alarabiya.net) Luokka:Irakin kaupungit Luokka:Al-Anbar
Juan Bautista Topete

Juan Bautista Topete y Carballo (24. toukokuuta 1821 Tlacotalpan, Meksiko – 31. lokakuuta 1885 Madrid)Nordisk familjebok (1919), s. 358 Runeberg.org. Viitattu 22.10.2015. oli espanjalainen amiraali, joka osallistui vuoden 1868 vallankumoukseen. Topete toimi laivaston komentajana Espanjan–Marokon sodassa vuonna 1860. Vuodesta 1867 hän palveli kontra-amiraalin arvoisena Cádiziin sijoitetun laivastoeskaaderin komentajana. Syyskuussa 1868 Topete ryhtyi yhdessä eräiden muiden kanssa johtamaan vallankumoukseksi paisunutta kapinaa, jolla kuningatar Isabella II syrjäytettiin. Lokakuussa 1868 perustetussa uudessa väliaikaisessa hallituksessa hän toimi meriministerinä vuoteen 1871 asti, ja oli uudelleen samassa tehtävässä lyhytaikaisesti vuosina 1872 ja 1874. Topete tuki ranskalaista Montpensierin herttuaa Antoine d’Orléansia Espanjan uudeksi kuninkaaksi. Topete vetäytyi politiikasta Alfonso XII:n noustua valtaistuimelle vuonna 1875. ==Lähteet== Luokka:Espanjan pääministerit Luokka:Espanjalaiset amiraalit Luokka:Vuonna 1821 syntyneet Luokka:Vuonna 1885 kuolleet
Cha Cha Cha (elokuva)

Cha Cha Cha on Mika Kaurismäen ohjaama suomalainen elokuva vuodelta 1989. Se oli ensimmäinen Kaurismäen kolmesta vuonna 1989 ensiesityksensä saaneesta elokuvasta. Cha Cha Chan tarina kertoo klassisen roolinvaihdon, jossa alkoholistista tehdään liikemies ja liikemies puolestaan joutuu asumaan siltojen alle. Elokuvan tuottivat Villealfa Filmproductions sekä ruotsalainen Svensk Filmindustri. == Taustaa == Cha Cha Cha kuvattiin noin kahdessa viikossa syksyllä 1988 ja yhdeksi sen tekemisen motiiviksi on kerrottu Matti Pellonpään hampaiden korjaus. Elokuva sisältääkin kohtauksen, jossa hänen hampaansa laitetaan kuntoon. Muissa pääosissa nähdään Kari Väänänen ja Sanna Fransman. Juonella on kytköksiä todellisuuteen, sillä elokuvan tavoin myös oikeassa elämässä Väänäsen ja Pellonpään ystävyys oli rikkoutua Sanna Fransmanin takia. Hän oli aikaisemmin Pellonpään seurustelukumppani, mutta myöhemmin Väänänen ja Fransman avioituivat. Muusikkona tunnetuksi tullut kahdeksanvuotias Siiri Nordin tekee elokuvassa lapsiroolin. == Juoni == Siltojen alla asuva alkoholisti Matti (Matti Pellonpää) saa Amerikan tädiltään perinnön, mikäli osaa käyttäytyä ja olla juomatta, kun täti saapuu Suomeen. Matin paras ystävä autokauppias Kari (Kari Väänänen) tarjoaa hänelle apuaan, mikäli saa puolet perinnöstä ja näin miehet vaihtavat osiaan parin viikon ajaksi. ==Näyttelijät== ==Lähteet== *Cha Cha Cha Elonet. === Viitteet === Luokka:Vuoden 1989 suomalaiset elokuvat Luokka:Suomalaiset komediaelokuvat Luokka:Mika Kaurismäen ohjaamat elokuvat Luokka:Päihdeaiheiset elokuvat
Mustamaalattu

Mustamaalattu () on norjalainen draamasarja, joka on saavuttanut kansainvälisen suosion. Sarja alkoi Norjassa TV 2 -kanavalla maaliskuussa 2015. Suomessa sarjan esittäminen alkoi televisiossa 12. marraskuuta 2015 MTV3-kanavalla. Toinen kausi alkoi Suomessa 7. maaliskuuta 2017. Lisäksi Mustamaalattu on Suomessa katsottavissa HBO Nordic -suoratoistopalvelussa. ==Juoni== Sarja kertoo norjalaisesta liikemiehestä Aksel Borgenista (Nicolai Cleve Broch), joka asuu Aasiassa vaimonsa ja poikansa kanssa. Akselilla on kuitenkin synkkä menneisyys, josta hän ei ole kertonut läheisilleen. Norjassa, piskuisessa kotikylässään Lifjordissa Aksel oli sukunimeltään Nilsen ja hän oli 20 vuotta sitten syytettynä tyttöystävänsä Karinen murhasta. Istuttuaan vuoden vankilassa hänet kumminkin vapautettiin. Kyläläiset ja erityisesti uhrin äiti Eva Hansteen (Lena Endre) ovat sitä mieltä, että Aksel murhasi Karinen. Kun Aksel saa kuulla, että Lifjordin suurin työllistäjä, Eva Hansteenin luotsaama Solar Tech on konkurssin partaalla, matkaa hän Norjaan 20 vuoden tauon jälkeen yhtiötä pelastamaan. ==Näyttelijät== ==Katsojaluvut== Mustamaalattu keräsi keskimäärin katsojia Norjassa 0,8 milj. per jakso ja Ruotsissa 1 milj. per jakso. Katsojamäärät Suomessa: Jakso Esityspäivä Jakson tavoittavuus Jakson keskikatsojamäärä 1\. 12. marraskuuta 2015 654 000 430 000 2\. 19. marraskuuta 2015 523 000 344 000 3\. 26. marraskuuta 2015 533 000 333 000 4\. 3. joulukuuta 2015 508 000 350 000 5\. 10. joulukuuta 2015 611 000 414 000 ==Lähteet== Luokka:Norjalaiset draamasarjat
Bobur Shokirjonov

Bobur Shokirjonov (s. 5. joulukuuta 1990 Taškent) on uzbekistanilainen keihäänheittäjä. Shokirjonov on 190 senttimetriä pitkä ja painaa 84 kilogrammaa. Shokirjonov osallistui vuoden 2008 kesäolympialaisiin jääden kuitenkin karsintaan. Lokakuussa 2015 hän heitti Tadžikistanin pääkaupungissa Dušanbessa uuden ennätyksensä 84,24. Saman vuoden Aasian-mestaruuskilpailuista Wuhanista Shokirjonov saavutti hopeaa tuloksella 79,09. == Ennätykset == * keihäänheitto: 84,14 m (Dušanbe 2015) == Lähteet == Luokka:Uzbekistanilaiset keihäänheittäjät Luokka:Vuonna 1990 syntyneet Luokka:Elävät henkilöt
Aluerakentaminen

Aluerakentaminen tarkoittaa jonkin alueen rakentamista niin, että kokonaisuus on toteutettu suunnitelmallisesti.Härkönen 2015, s. 14 ==Aluerakentaminen Suomessa== Ensimmäisiä aluerakentamiskohteita Suomessa olivat Helsingin Puu- Käpylä 1920-luvulla ja Olympiakylä 1930-luvulla sekä myöhemmin Espoon Tapiola 1950-luvulla. 1960- ja 1970-luvuilla aluerakentaminen perustui kuntien ja rakennusliikkeiden tekemiin aluerakentamissopimuksiin, joiden mukaan rakennusliike hankki ja kaavoitti maan sekä rakensi sille uudet asunnot huolehtien myös niiden markkinoinnista.Hankonen 1994, s. 19 Suomessa aluerakentaminen liitetäänkin lähiöiden syntyyn. Jo Heikki von Hertzen esitti pamfletissaan Koti vaiko kasarmi lapsillemme (1946) alueittain rakentaminen välttämättömänä edellytyksenä paremmalla asuinympäristölle, rationalisoinnin ja standardisoinnin ohella.Hurme 1991, s. 177 2000-luvulla aluerakentamissopimuksia muistuttava käytäntö on kumppanuussopimus, jossa kaupunki, maanomistaja ja urakoitsija kaavoittavat maan yhdessä. Kumppanuussopimuksilla ei anneta kaavoittajalle yhtä suuria vapauksia kuin 1960- ja 1970-luvuilla. Myös pientaloalueita on rakennettu kumppanuussopimuksilla, kuten Espoon Friisilän ja Vantaan Ylästön pientaloalueet. ==Lähteet== * * * ===Viitteet=== Luokka:Kaupunkisuunnittelu
Nicolas Le Goff

Nicolas Le Goff (s. 15. helmikuuta 1992 Pariisi) on ranskalainen lentopalloilija, joka edustaa Saksan Bundesliigassa pelaavaa Berlin Recycling Volleysiä ja Ranskan lentopallomaajoukkuetta. Pelipaikaltaan 206 senttimetriä pitkä ja 114 kilogrammaa painava Le Goff on keskitorjuja.http://worldleague.2015.fivb.com/en/intercontinental- group2/competition/teams/fra-france/players/nicolas-le-goff?id=43143 Hänen iskulyöntinsä ylettyy 365 senttimetriin ja torjuntalyönti 328 senttimetriin. Le Goffin kasvattajaseura on Montpellier UC. Hän debytoi seuran paidassa Ranskan Pro A-liigassa vuonna 2011. Hän edusti seuraa neljän vuoden ajan. Kesäkuussa 2015 Le Goff siirtyi Saksan Bundesliigan Berlin Recycling Volleyhyn.http://www.montpellier-volley.com/nicolas-le-goff-a-berlin/ Alle 19-vuotiaiden EM-kultaa vuonna 2009 voittanut Le Goff debytoi Ranskan lentopallomaajoukkueessa vuonna 2013. Vuonna 2015 hän oli mukana voittamassa sekä maailmanliigaa että EM-kultaa. == Saavutukset == Maajoukkuetasolla * EM- kilpailut: kultaa (2015) * Maailmanliiga: kultaa (2015) * Alle 19-vuotiaiden EM-kilpailut: kultaa (2009) == Lähteet == Luokka:Ranskalaiset lentopalloilijat Luokka:Vuonna 1992 syntyneet Luokka:Elävät henkilöt